Slovenská knižnica pre nevidiacich Mateja Hrebendu v Levoči

VIA LUCIS ET LIBELLI AD SPES
Cestou svetla knihy k nádeji

                                                        

ROK KRESŤANSKEJ KULTÚRY 2010
na slovensku

Bibliografický leták

November 2010
Zostavila: Anna Tabáková
     Hlavným poslaním Roka kresťanskej kultúry 2010 na Slovensku (ďalej aj RKK 2010) je realizáciou odborných, umeleckých a iných podujatí, televíznych a rozhlasových programov, edičných, publikačných a ďalších aktivít prispieť k priblíženiu fenoménu kresťanskej kultúry odbornej i širokej laickej verejnosti. Ďalším zámerom je zároveň poukázať na význam a miesto kresťanskej kultúry, kresťanského umenia, vedy, vzdelávania a výchovy v hodnotovom systéme súčasného človeka. Ján Pavol II. to výstižne formuloval vo svojom liste umelcom, z ktorého vyberáme: „Aby Cirkev odovzdávala ďalej posolstvo, ktoré jej Kristus zveril, potrebuje umenie. Pretože Cirkev má sprístupňovať, ba nakoľko je to možné, robiť príťažlivým svet ducha, neviditeľno, svet Boží. Musí teda prenášať do významových formúl to, čo je nevysloviteľné. A práve umenie má svojráznu schopnosť vyzdvihnúť jeden či druhý aspekt posolstva a preložiť ho do farieb, tvarov, tónov, ktoré napomáhajú intuíciu pozorovateľa, alebo poslucháča. A toto sa deje bez toho, že by posolstvo bolo obraté o svoj transcendentný význam a že by sa mu vzal nimbus jeho tajomstva“. 
(List pápeža Jana Pavla II. umelcom 4. apríla 1999. Konferencia biskupov Slovenska 1999, s. 24).
Projekt obohatí poznávanie nášho kresťanského kultúrneho dedičstva, kresťanských tradícií i súčasnej kresťanskej kultúry, umenia, vedy, edukácie, a tým aj podporí  uvedomelé, vedecky podložené šírenie národného a kresťanského povedomia obyvateľov Slovenska. Zároveň prispeje k rozvíjaniu kresťanských tradícií v súčasnej kultúre Slovákov,  národnostných menšín a etnických skupín žijúcich v SR a Slovákov žijúcich v zahraničí. 
Slovenská knižnica pre nevidiacich Mateja Hrebendu v Levoči v Roku kresťanskej kultúry pre Vás pripravila v rámci edičnej činnosti 9 titulov kníh s kresťanskou tematikou,  z toho 4 tituly od Mons. Františka Dlugoša.

František Dlugoš (1955) je profesorom cirkevných dejín na Katolíckej univerzity v Ružomberku a vedúci Katedry katechetiky a praktickej teológie Pedagogickej fakulty Katolíckej univerzity v Ružomberku. Sudca cirkevného súdu Spišskej diecézy. Základnú teológiu vyštudoval v Bratislave. Cirkevné dejiny študoval na Pápežskej teologickej akadémii v Krakove, kde získal doktorát z teológie. Doktorát z kánonického práva získal roku 2002 na Katolíckej univerzite v Lubline. V roku 2000 sa habilitoval v Trnave, v roku 2004 ho prezident SR vymenoval za profesora v odbore katolícka teológia. Od roku 1994 prednáša cirkevné dejiny.  Člen redakčnej rady časopisu Tribunál. Je autorom mnohých monografií (Mariánska hora v Levoči 1247 – 1950 (2000); Osobnosti Spišskej diecézy (2001); Vplyv byzantskej misie sv. Cyrila a Metoda na kresťanský život Spiša (2004) atď. a vedeckých článkov. Spoluautor Lexikónu katolíckych kňazských osobností Slovenska (2000).

SKN Mateja Hrebendu má vo svojom knižničnom fonde tieto tituly: 

DLUGOŠ, František
Štefan Klubert (1919 - 1986) : Kňaz, vzdelanec a zveľaďovateľ kultúrneho bohatstva. 
Načítal Jozef Lapšanský. - Levoča : MTM - Marián Tejbus, 2009. - 1 nosič. 
 (MP3, WMA DRM 10)
Monografia o významnom levočskom dekanovi.

DLUGOŠ, František
Prierez cirkevnými dejinami 
Načítal Jozef Lapšanský. - Levoča : MTM - Marián Tejbus, 2008. - 1 nosič. 
 (MP3, WMA DRM 10)
dejiny - cirkev katolícka

RICHARDSON, Don
Dieťa pokoja / Don Richardson. - Bratislava : 
Slovenské evanjelizačné stredisko pre masmédiá, 1997. -  - 
 (MP3, WMA DRM 10)

Pripravujeme :

DLUGOŠ, František
Štefan Barnáš episcopus dolorum / František Dlugoš. - Levoča : MTM - Marián Tejbus, 2006. 
biskupi - filozofi - Spišská kapitula
Táto kniha je napísaná na znak úcty k všetkým, ktorí zakladali duchovné dedičstvo Spišskej diecézy, ustanovenej roku 1776.

DLUGOŠ, František
Vitráže baziliky Navštívenia Panny Márie / Levoča : MTM - Marián Tejbus, 2006. 
Mariánska hora - vitráže
Autor knihy opísal duchovné posolstvo vitráži v levočskej svätyni na Mariánskej hore.

CABAUDOVÁ, Judith
Rabín, ktorý sa vzdal Kristovi. Trnava : Spolok sv.Vojtecha, 2008. 
romány náboženské 
Príbeh Eugenia Zolliho, hlavného rímskeho rabína počas druhej svetovej vojny.

BIADER, Gabriella - ZARDONI, Raffaella
Jakubove pochybnosti : Lucia Jakub 2 / Gabriella Biader, Raffaella Zardoni. - Bratislava : Lúč, 2007. - 
romány náboženské pre deti a mládež 
Lucia a Jakub naďalej spoločne prežívajú svoje detstvo so všetkými jeho radosťami i starosťami.
MORRIS, Harold
Dva razy udelená milosť / Harold Morris. - Bratislava : Nová nádej Slovensko, 1994. 
romány náboženské 
V tomto farbisto vykreslenom životnom príbehu rozpráva autor o hrôzach väzenského života a o tom, ako mu rodina a priatelia, keď ho po dvoch rokoch objavili, prišli na pomoc a tiež aby mu ukázali cestu k nádeji v Ježišovi Kristovi. 

HšNERMANN, Wilhelm
Svätý Vincent de Paul : misionár lásky / Wilhelm Hünermann. - Trnava : Spolok 
sv. Vojtecha, 2008. 
romány náboženské - životopisy 
Životopisný román svätca, ktorý je dodnes príkladom pre ľudí, ktorí sa venujú charitatívnej činnosti, a pre všetkých, ktorí chcú stráviť život v sebadarovaní...

zdroj: internet